Diari Oficial de la Generalitat Valenciana


Sumari del DOGV 8222, del 29-01-2018 (2018/496)

RESOLUCIÓ de 17 de gener de 2018, del director general de Relacions amb les Corts, per la qual es publica el conveni entre l'Agència Valenciana del Turisme i l'Ajuntament de Torreblanca per a la senyalització de tres rutes d'ampliació del Centre BTT Costa de Azahar, de Torreblanca, en l'anualitat 2017.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8222

Data del DOGV
:   29-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/496


Data del document
:   17-01-2018

Organisme emissor
:   Presidència de la Generalitat

Tipus de document
:   Resolució

Descriptors 

:   * Torreblanca

RESOLUCIÓ de 17 de gener de 2018, del director general de Relacions amb les Corts, per la qual es publica el conveni entre l'Agència Valenciana del Turisme i l'Ajuntament de Torreblanca per a la senyalització de tres rutes d'ampliació del Centre BTT Costa de Azahar, de Torreblanca, en l'anualitat 2017. [2018/496]  
L'Agència Valenciana del Turisme i l'Ajuntament de Torreblanca han subscrit, prèvia tramitació reglamentària, el dia 15 de setembre de 2017, el conveni per a la senyalització de tres rutes d'ampliació del Centre BTT Costa de Azahar, de Torreblanca, en l'anualitat 2017, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 17 de gener de 2018 i número 28/2018, procedeix la publicació en el Diari Oficial de la Generalitat Valenciana del conveni esmentat, que figura com a annex d'aquesta resolució.  
  
  
València, 17 de gener de 2018.- El director general de Relacions amb les Corts: Antonio Torres Salvador.  
  
  
Conveni de col·laboració entre l'Agència Valenciana del Turisme i l'Ajuntament de Torreblanca per a la senyalització de tres rutes d'ampliació del Centre BTT Costa de Azahar, de Torreblanca, en l'anualitat 2017  
  
Torreblanca, 15 de setembre de 2017.  
  
Reunits  
D'una part, Francesc Colomer Sánchez, secretari autonòmic i president de l'Agència Valenciana del Turisme, en virtut del que disposa l'article 3 del Decret 102/2015, d'1 de juliol, del Consell, pel qual cessen i nomena les persones titulars de secretaries autonòmiques de la Generalitat (DOGV 06.07.2015), i l'article 5 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 08.07.2015), que intervé en aquest acte en nom i representació de l'esmentada entitat de dret públic, entitat adscrita a la Presidència de la Generalitat, amb personalitat jurídica pròpia, que es regula pel que disposa l'article 67 de la Llei 3/1998, de 21 de maig, de la Generalitat, de turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme. El domicili de la referida entitat de dret públic, a l'efecte d'aquest document, és el situat a València, c/ Castán Tobeñas, 77, ciutat administrativa 9 d'Octubre-torre II, planta tercera.  
  
La seua legitimació i representació per a aquest acte es deriva de l'establit en l'apartat dos.e de l'article 5 del referit Decret 209/2004, de 8 d'octubre, en virtut del qual el president de l'Agència Valenciana del Turisme exercirà la representació permanent de l'Agència en la signatura de convenis, i es troba autoritzada la signatura d'aquest conveni per acord del Consell de data 8 de setembre de 2017.  
  
I d'una altra, M.ª Josefa Tena Martínez, alcaldessa de l'Ajuntament de Torreblanca (Castelló), legitimada per a representar-lo en aquest acte per la seua condició i càrrec d'alcaldessa del referit ajuntament, autoritzat per a subscriure aquest conveni d'acord amb el que es disposa en l'article 21.1.b de la Llei 7/1985, de 2 d'abril, reguladora de les bases de règim local, i segons l'acord de la Junta de Govern Local de data 4 de setembre de 2017.  
Ambdues parts  
  
EXPOSEN  
  
Primer. Que a l'Agència Valenciana del Turisme li correspon el foment de l'activitat turística, el desenvolupament i la millora del sector turístic, la creació, la implantació i l'adequació de productes i recursos turístics nous i, especialment pel que fa a aquest conveni, correspon també a l'Agència Valenciana del Turisme «possibilitar l'aflorament dels recursos de l'interior de la Comunitat Valenciana per a incorporar-los a l'oferta», segons estableix, entre altres finalitats, l'article 2 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
  
Segon. 2.1. Que en data 17 de juny de 2013 l'Agència Valenciana del Turisme i l'Ajuntament de Torreblanca van atorgar, amb la prèvia tramitació administrativa oportuna, un conveni de col·laboració per dur a terme l'actuació de senyalitzar les rutes del Centre BTT Costa de Azahar en el municipi de Torreblanca, la realització i execució de la qual va correspondre a l'Ajuntament de Torreblanca, d'acord amb el projecte de disseny i senyalització, elaborat en el seu moment per J. M. Almerich. L'Agència Valenciana del Turisme va assumir el finançament de l'actuació en un import màxim de 45.000,00euros, IVA inclòs, i l'ajuntament esmentat, el desenvolupament material de l'actuació.  
  
2.2. Que, com a conseqüència de l'esmentat conveni de col·laboració, l'Ajuntament de Torreblanca va senyalitzar i adequar deu rutes amb la finalitat d'unir pobles i llocs d'interés, així com de vertebrar el territori de manera que puguen enllaçar-se tots els camins marcats. Les rutes estan articulades mitjançant una xarxa de circuits amb diferents nivells de dificultat, la major part dels quals tenen com a escenari els tres parcs naturals que s'integren dins d'aquest centre BTT: el Desert de les Palmes, el Prat de Cabanes-Torreblanca i la Serra d'Irta. Aquestes rutes parteixen des d'un punt d'acolliment proposat per l'Ajuntament (Centre BTT) en les instal·lacions del Càmping Torrenostra a Torreblanca, on es pot obtindre informació detallada sobre els diferents itineraris, així com serveis complementaris tals com lloguer de bicicletes, zona d'aparcament, taller, punt per a llavar les bicicletes, dutxes, serveis, etc. i es facilita així mateix material tècnic i d'interés turístic de la zona.  
  
2.3. Que l'esmentat centre BTT Costa de Azahar es va acabar de construir en 2013 i va entrar en funcionament a l'inici de l'anualitat de 2014, i continua en funcionament actualment.  
Tercer. 3.1. Que l'Ajuntament de Torreblanca considera idoni ampliar el nombre de rutes del Centre BTT Costa de Azahar, incorporant nous itineraris que milloren el centre esmentat, no només quant a les infraestructures i possibilitats, sinó també com a mecanisme que coadjuve a la promoció i reivindicació d'altres destinacions i recursos turístics de la província de Castelló.  
  
3.2. Que en data 30 de maig de 2017 i amb registre d'entrada en l'Agència Valenciana del Turisme núm. 2151, de data 2 de juny de 2017, l'Ajuntament de Torreblanca, assabentat de la línia de subvenció amb l'Agència Valenciana del Turisme per a l'ampliació del Centre BTT Costa de Azahar, sol·licita realitzar-ho, en col·laboració amb l'Agència Valenciana del Turisme, juntament amb un certificat d'acord de la junta de govern de data 29.05.2017, i el projecte de disseny i senyalització de 3 rutes d'ampliació per l'interior del Centre BTT Costa de Azahar.  
Quart. Que l'Agència Valenciana del Turisme i l'Ajuntament de Torreblanca coincideixen en la conveniència d'ampliar les rutes del BTT Costa de Azahar en diverses rutes per l'interior, com a mecanisme de reforç per a la combinació del turisme de mar i de muntanya, vertebrador de l'oferta del litoral amb la de l'interior. Aquestes rutes quedaran connectades amb les deu rutes ja existents, articulades mitjançant una xarxa de circuits amb diferents nivells de dificultat la major part dels quals tindran com a escenari els tres parcs naturals que s'integren dins d'aquest centre BTT: el Desert de les Palmes, el Prat de Cabanes-Torreblanca i la Serra d'Irta.  
Aquestes rutes parteixen des de diferents punts d'informació on es poden obtindre tots els detalls sobre els diferents itineraris. Aquests circuits serveixen, al seu torn, per a fer turisme, conéixer les riqueses paisatgístiques, naturals i culturals de la zona, i impulsar l'ús de la bicicleta en un entorn respectuós amb el medi ambient, protegint i mantenint l'hàbitat de la zona i evitant la degradació ambiental.  
  
Cinqué. Que, d'acord amb el que s'ha- exposat anteriorment, les dues administracions consideren adequat, a les respectives competències i finalitats concurrents, la col·laboració per a l'ampliació i senyalització de les rutes del Centre BTT Costa de Azahar.  
Ens trobem davant d'un supòsit de subvenció en règim de concessió directa previst en l'article bàsic 22.2.a de la Llei 38/2003, de 17 de novembre, general de subvencions i en el correlatiu article 168.1.a de la Llei 1/2015, de 6 de febrer, d'hisenda pública, del sector públic instrumental i de subvencions, en tant que es tracta d'una subvenció prevista nominativament en la Llei de pressupostos de la Generalitat.  
És per això que les dues entitats acorden formalitzar aquest conveni, segons les següents  
  
CLÀUSULES  
  
Primera. Objecte  
Constitueix l'objecte d'aquest conveni la col·laboració d'ambdues entitats en l'actuació de senyalitzar tres rutes d'ampliació del Centre BTT Costa de Azahar, de Torreblanca, la realització i execució de la qual correspondrà a l'Ajuntament de Torreblanca, d'acord amb el projecte de disseny i senyalització aportat des de l'Ajuntament, i a l'Agència Valenciana del Turisme li correspondrà el finançament de l'actuació en els imports i maneres que més endavant es determinen, i a l'organisme esmentat el desenvolupament material de l'actuació i altres obligacions que més endavant s'estableixen.  
  
  
Segona. Finançament  
2.1. Import de la subvenció. L'Agència Valenciana del Turisme subvencionarà, a l'Ajuntament de Torreblanca, la totalitat del cost de l'actuació prevista en la clàusula primera d'aquest conveni fins a un import màxim de vint mil euros (20.000,00 euros), IVA inclòs, amb càrrec a l'aplicació pressupostària del capítol VII, programa 14, productes i recursos turístics, subprograma141, Desenvolupament xarxa de centres BTT, 14282 Ajuntament de Torreblanca (S0000997/01) del pressupost de l'Agència Valenciana del Turisme per a l'any 2017.  
2.2. Reajustament de l'import de la subvenció. Tenint en compte que en aquest cas l'Agència Valenciana del Turisme, amb el límit de l'import màxim abans fixat, finança la totalitat del pressupost de l'obra, en el cas que es produïra alguna baixa per diferència entre el pressupost de la licitació i el de l'adjudicació de l'obra, s'entendrà que la quantia de la subvenció queda fixada en l'import de l'adjudicació. Aquest import es destinarà al pagament de conceptes directament relacionats amb l'objecte del conveni.  
2.3. Forma de pagament. L'Agència Valenciana del Turisme satisfarà a l'Ajuntament de Torreblanca l'import de l'ajuda anteriorment establit una vegada realitzada l'actuació objecte d'aquest conveni i complides totes les obligacions, condicions i tràmits establits en aquest conveni.  
2.4. Publicitat. L'Agència Valenciana del Turisme publicarà el text íntegre del conveni una vegada subscrit tal com estableix l'article 9.1.c de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
  
  
Tercera. Obligacions generals de l'Ajuntament de Torreblanca  
Correspon a l'Ajuntament de Torreblanca:  
3.1. Executar el projecte de disseny i senyalització de tres rutes d'ampliació del Centre BTT Costa de Azahar, de Torreblanca, objecte d'aquest conveni, segons el projecte de disseny i senyalització aportat per l'Ajuntament de Torreblanca que s'annexa.  
3.2. Sol·licitar, gestionar i obtindre qualsevol permís, autorització i llicència tant d'organismes públics com privats que siguen necessaris per a l'execució de l'actuació objecte d'aquest conveni de tal manera que s'ajuste a dret, i quedarà l'Agència desvinculada de qualsevol responsabilitat si per qualsevol circumstància no s'obtingueren.  
  
3.3. Contractar, mitjançant algun dels procediments que corresponga, dels previstos en el text refós de la Llei de contractes del sector públic, l'execució del projecte objecte d'aquest conveni.  
L'Ajuntament podrà subcontractar fins al 100 % de l'import de l'activitat objecte d'aquest conveni. En aquest cas s'ajustarà al que disposa l'article 29 de la Llei 38/2003, de 17 de novembre, general de subvencions, si s'escau.  
3.4. Destinar el projecte que es duga a terme en virtut del que es disposa en aquest conveni a la finalitat que s'hi establisca, durant un mínim de cinc anys en el cas de béns inscriptibles en un registre públic, i durant un mínim de dos anys per a la resta de béns inventariables.  
  
L'incompliment d'aquesta obligació de destinació, que es produirà en tot cas amb l'alienació o gravamen del bé, serà causa de reintegrament, i quedarà el bé afecte al pagament d'aquest reintegrament, amb les excepcions previstes en l'article 31.4 i 5 de la Llei 38/2003.  
3.5. A més de les obligacions relacionades anteriorment, l'Ajuntament igualment s'obliga a:  
a) Comunicar a l'Agència Valenciana del Turisme, tan aviat com es conega, l'obtenció de qualsevol subvenció o ajuda per a la mateixa finalitat, procedent de qualsevol altra administració o ens públic o privat.  
  
b) Reintegrar, d'acord amb el que disposa la Llei general de subvencions, les quantitats percebudes en virtut d'aquest conveni, a més de l'interés de demora que poguera correspondre des del moment del pagament de la subvenció, en els casos següents:  
- Incompliment de l'obligació de justificació, especialment de l'establida en la clàusula quarta d'aquest conveni.  
- Obtenció de la subvenció sense reunir les condicions establides en aquest conveni o altres normatives d'aplicació.  
- Incompliment de la finalitat de la subvenció concedida en virtut d'aquest conveni.  
- Incompliment de les condicions i obligacions assumides per l'Ajuntament en virtut d'aquest conveni.  
- Obtenció d'unes altres ajudes o subvencions per a la mateixa finalitat que la prevista en aquest conveni, de tal quantia que, aïlladament o en concurrència amb aquesta última o amb altres subvencions o ajudes d'altres administracions públiques o d'altres ens públics o privats, supere el cost de l'actuació objecte d'ajuda a través d'aquest conveni.  
  
3.6. De conformitat amb el previst en l'article 3 de l'Ordre de 30 de maig de 1996, de la Conselleria d'Economia i Hisenda, en relació amb l'article 13.2 de la Llei 38/2003, l'Ajuntament queda exonerat d'acreditar el compliment de les obligacions tributàries i amb la seguretat social.  
  
  
Quarta. Justificació de la inversió  
4.1. Documentació. L'Ajuntament de Torreblanca haurà d'aportar la següent documentació justificativa de la inversió, com a requisit necessari per al pagament de la subvenció:  
a. Factures desglossades per partides o còpia acarada, de data de l'any 2017, que corresponga als conceptes que conformen l'objecte del conveni. El desglossament de la factura haurà de tindre el mateix nivell de detall que el pressupost inclòs en el document del projecte de disseny i senyalització.  
b. Certificat de conformitat amb els treballs realitzats als quals fan referència les factures, emés per la direcció tècnica del projecte, acompanyada d'un informe detallat pels serveis competents de l'Ajuntament, si pot ser amb fotografies del desenvolupament de l'actuació.  
  
c. Document acreditatiu del reconeixement de l'obligació de pagament de les factures referides en l'apartat a anterior, expedit per un òrgan competent de l'Ajuntament. Si l'execució de les obres la realitzara l'entitat mateixa, hauran de remetre's a l'Agència Valenciana del Turisme les còpies compulsades de tots els manaments de pagament directament relacionats amb les despeses de l'actuació.  
d. Declaració responsable sobre si s'han percebut o no altres subvencions o ajudes públiques o privades per al finançament de l'actuació, i, si s'escau, procedència i import d'aquestes, així com de no ser deutor de la Generalitat per reintegrament d'altres subvencions, i de no incórrer en cap de les circumstàncies recollides en els articles 13.2 de la Llei 38/2003.  
e. Declaració responsable sobre el caràcter compensable o no de l'IVA suportat.  
f. Acreditació per part de l'òrgan competent de l'Ajuntament d'haver seguit en la contractació de les obres o actuació objecte de la subvenció el procediment que corresponga dels previstos en el text refós de la Llei de contractes del sector públic i les altres normatives sobre la matèria.  
g. Acreditació de disposar de qualsevol permís, autorització i llicència tant d'organismes públics com privats que foren necessaris per a l'execució de l'actuació objecte d'aquest conveni, o declaració de l'organisme indicant el compliment d'aquest apartat.  
  
h. Acreditació d'estar al corrent en el compliment de les obligacions de rendició de comptes anuals, davant la Sindicatura de Comptes.  
  
4.2. Termini de presentació de la documentació. El termini límit de presentació de tota la documentació justificativa relacionada en l'apartat anterior serà de trenta dies naturals des de la data de l'última factura, sense que en cap cas, i amb independència de la data de la factura, puga excedir aquesta aportació de documentació justificativa del 22 de desembre de 2017.  
  
Cinquena. Execució del projecte  
5.1. Termini d'execució de l'actuació subvencionada. L'execució de les obres objecte d'aquest conveni es realitzarà en el termini previst en el projecte annexat, sense que en cap cas puga excedir la data del 15 de desembre de 2017.  
5.2. Control i seguiment tècnic de l'actuació subvencionada. El control de l'execució i el seguiment tècnic de les obres es realitzarà per personal tècnic designat per l'Ajuntament, i podrà ser supervisat per l'Agència Valenciana del Turisme, sense perjudici de les funcions atribuïdes a la comissió de seguiment establides en la clàusula corresponent.  
5.3. Senyalització de les obres. A més de la senyalització que resulte preceptiva, les obres hauran de senyalitzar-se mitjançant els cartells oportuns en els quals s'indicarà que les obres es realitzen en col·laboració entre l'Agència Valenciana del Turisme i l'Ajuntament.  
  
Sisena. Resolució i reintegrament  
L'Agència Valenciana del Turisme podrà resoldre i deixar sense efecte aquest conveni subscrit, en el supòsit d'incompliment de les obligacions establides per part de l'Ajuntament o per impossibilitat d'execució de les obres d'acord amb les condicions establides.  
  
Així mateix, seran causes de resolució, a més de les establides anteriorment, l'acord mutu de les parts, sempre que raons d'interés públic facen innecessària o inconvenient la continuïtat del conveni, o la renúncia expressa de l'Ajuntament per causes sobrevingudes, sense perjudici del previst en la clàusula tercera i quarta d'aquest conveni.  
  
En el supòsit d'extinció del conveni per causes diferents del final del termini de vigència, les actuacions en curs s'acabaran en la forma que decidisca la comissió de seguiment.  
  
Procedirà el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en tots els casos establits en l'article 37 de la Llei 38/2003.  
Els conflictes que puguen sorgir de la interpretació i el desenvolupament d'aquest conveni hauran de ser solucionats per la comissió de seguiment, prevista en la clàusula corresponent, i la modificació i resolució d'aquest correspondrà a la persona titular del òrgan competent, d'acord amb el previst en l'article 6.1 del Decret 176/2014.  
  
  
Setena. Règim de penalitzacions  
L'Ajuntament informarà l'Agència Valenciana del Turisme de les demores en l'execució de les obres, amb les conseqüències previstes en la Llei general de subvencions i el seu Reglament de desenvolupament, sense perjudici que l'Ajuntament establisca, en els plecs de condicions de les contractacions que realitze per a l'execució de les obres subvencionades, les penalitzacions per demora corresponents.  
  
Huitena. Vigència  
Aquest conveni entrarà en vigor a partir de la data en què se signe i mantindrà vigència fins al 31 de desembre de 2017 sense perjudici del que s'ha establit anteriorment respecte al termini d'aportació de la documentació justificativa de l'execució de l'actuació objecte d'aquest conveni. No obstant això, la justificació de les actuacions pot efectuar-se des de l'1 de gener de 2017.  
  
Novena. Règim jurídic i jurisdicció  
Aquest conveni regula la concessió d'una subvenció nominativa a favor de l'Ajuntament de Torreblanca, per la qual cosa el seu règim jurídic és l'establit sobre això en els preceptes de caràcter bàsic de la Llei 38/2003, de 17 de novembre, general de subvencions, i desenvolupats en el seu Reglament aprovat pel Reial decret 887/2006, de 21 de juliol, així com l'establit en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; i queda subsumit aquest cas en el supòsit de subvenció en règim de concessió directa recollit en l'article bàsic 22.2.a de l'esmentada Llei 38/2003 i en el correlatiu article 168.1.A de la referida Llei 1/2015, en tant que es tracta de subvenció prevista nominativament en la Llei de pressupostos de la Generalitat.  
Quant a la tramitació i formalització es regeix pel Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre i per la normativa bàsica continguda, en el capítol VI del títol preliminar de la Llei 40/2015, d'1 d'octubre, de règim jurídic del sector públic.  
Si no s'aconsegueix una solució o un acord mitjançant aquesta via, la resolució de la qüestió o qüestions litigioses sorgides correspondrà als òrgans de la jurisdicció contenciosa administrativa, competents per raó de la matèria.  
  
Desena. Comissió de seguiment  
Es crea una comissió de seguiment d'aquest conveni amb les funcions següents:  
- Supervisar l'execució del conveni, així com adoptar les decisions i dictar les instruccions necessàries amb la finalitat d'assegurar la correcta realització de les activitats convingudes, incloent-hi a aquest efecte la solució, en primera instància, de les controvèrsies d'interpretació i compliment que puguen plantejar-se respecte del conveni subscrit.  
- Informar les parts dels retards i les incidències que es puguen presentar durant l'execució del conveni, així com, si s'escau, proposar les actualitzacions o modificacions corresponents en les anualitats derivades del retard.  
- Analitzar i proposar les actuacions que, en l'àmbit objecte del conveni, es consideren oportunes per ambdues parts.  
La comissió de seguiment estarà constituïda per tres representants: dos designats per l'Agència Valenciana del Turisme i que presidirà la persona designada per la Direcció de l'Agència Valenciana del Turisme, a la qual correspondrà també la designació del secretari, l'altre serà nomenat pel beneficiari.  
En la designació de representants de la Generalitat en la comissió de seguiment del Conveni es procurarà la presència equilibrada d'homes i dones, en aplicació del que preveu el II Pla d'igualtat de dones i homes de la Generalitat aprovat per acord del Consell, de 10 de març de 2017.  
  
Les còpies de les actes, acords o informes que, si s'escau, emeta la comissió de seguiment en el desenvolupament i l'execució de les funcions que tinga assignades es remetran a la Direcció de l'Agència Valenciana del Turisme.  
El funcionament i l'adopció d'acords es regularan pel previst en els articles 15 i següents de la Llei 40/2015, d'1 d'octubre, de règim jurídic del sector públic.  
  
Onzena. Compatibilitat amb la normativa europea sobre ajudes públiques  
1. Aquest conveni és compatible amb el mercat interior atés que les seues disposicions no afecten els intercanvis comercials entre els estats membres d'acord amb el que es disposa en l'article 107.1 del Tractat de funcionament de la Unió Europea, en tant que no reuneixen els requisits acumulatius exigits en aquest article, ja que l'objecte del Conveni és la col·laboració, no amb una empresa, sinó amb una entitat pública de caràcter local que actua servint amb objectivitat els interessos generals en virtut de les potestats que per la seua naturalesa té atribuïdes; en concret, l'exercici del foment del turisme en el seu conjunt i l'impuls de recursos turístics nous. Així mateix, com que l'impacte de l'actuació és estrictament local, aquesta no afecta el comerç intracomunitari.  
  
2. En tractar-se d'un conveni no subjecte a l'article 107.1 del TFUE, i d'acord amb l'establit en l'article 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la subvenció establida mitjançant aquest conveni no requereix notificació o comunicació a la Comissió Europea.  
  
En prova de conformitat amb tot el que s'ha establit, les parts compareixents, en ús de les facultats conferides, signen aquest document, en el lloc i data indicats en l'encapçalament.  
  
El secretari autonòmic i president de l'Agència Valenciana del Turisme: Francesc Colomer Sánchez.  
L'alcaldessa de l'Ajuntament de Torreblanca: Maria Josefa Tena Martínez.